
Τρίτη, 11 Αυγούστου 2026
ΔΕΛΤΙΟ ΤΥΠΟΥ
Συνάντηση του Αρχηγού Λιμενικού Σώματος – Ελληνικής Ακτοφυλακής   
με τον Αρχηγό της Ιταλικής Ακτοφυλακής
Ο Αρχηγός της Ιταλικής Ακτοφυλακής, Vice Admiral ITCG Sergio Liardo, επισκέφθηκε, τη Δευτέρα 10 Αυγούστου 2026, το Αρχηγείο Λ.Σ.–ΕΛ.ΑΚΤ., όπου έγινε δεκτός από τον Αρχηγό του Λιμενικού Σώματος – Ελληνικής Ακτοφυλακής, Αντιναύαρχο Λ.Σ. Χρήστο Κοντορουχά, επιβεβαιώνοντας τους ισχυρούς δεσμούς και το εξαιρετικό επίπεδο συνεργασίας μεταξύ των δύο Ακτοφυλακών.
[bookmark: _GoBack]Στο επίκεντρο των συνομιλιών βρέθηκαν οι σύγχρονες προκλήσεις ασφάλειας στη Μεσόγειο και η στρατηγική σημασία της συνεργασίας Ελλάδας και Ιταλίας στον θαλάσσιο χώρο, ως δύο χωρών με κομβικό ρόλο στην ευρύτερη περιοχή. Οι δύο Αρχηγοί επαναβεβαίωσαν τη βούλησή τους για ακόμη στενότερη επιχειρησιακή συνεργασία με στόχο, την προστασία της ανθρώπινης ζωής στη θάλασσα, την αντιμετώπιση των μεταναστευτικών ροών και τη καταπολέμηση του διασυνοριακού εγκλήματος και την εν γένει ασφάλεια του θαλάσσιου πεδίου.
 Οι δύο πλευρές υπογράμμισαν επίσης, τη σημασία του στενότερου συντονισμού σε ευρωπαϊκό και διεθνές επίπεδο, μέσω της έγκαιρης ανταλλαγής απόψεων και της διερεύνησης κοινών προσεγγίσεων σε ζητήματα αμοιβαίου ενδιαφέροντος. 
Στο πλαίσιο της επίσκεψής του, ο Αρχηγός της Ιταλικής Ακτοφυλακής, συνοδευόμενος από την αντιπροσωπεία του, ξεναγήθηκε στο Κέντρο Επιχειρήσεων του Λ.Σ.–ΕΛ.ΑΚΤ. και στο ΠΑΘ 090 «ΓΑΥΔΟΣ», όπου είχε την ευκαιρία να ενημερωθεί για τις επιχειρησιακές δυνατότητες και το έργο του Λιμενικού Σώματος – Ελληνικής Ακτοφυλακής.
Στις διμερείς συνομιλίες συμμετείχαν, εκτός των δύο Αρχηγών, ο Α΄ Υπαρχηγός Λ.Σ.–ΕΛ.ΑΚΤ. Αντιναύαρχος Λ.Σ. Φώτιος Κιάμος, ο Β΄ Υπαρχηγός Λ.Σ.–ΕΛ.ΑΚΤ. Αντιναύαρχος Λ.Σ. Ευστράτιος Δρακούλης, καθώς και ανώτατοι και ανώτεροι Αξιωματικοί των δύο Ακτοφυλακών.
Η συνάντηση πραγματοποιήθηκε σε ιδιαίτερα θερμό και εποικοδομητικό κλίμα, επιβεβαιώνοντας το εξαιρετικό επίπεδο των σχέσεων μεταξύ των δύο Ακτοφυλακών.
    0811630
image1.png




image2.png




